Gweirlöyn bach y mynydd

Glöyn byw sy'n perthyn i urdd y Lepidoptera yw gweirlöyn  bach y mynydd, sy'n enw gwrywaidd; yr enw lluosog ydy gweirloynnod  bach y mynydd; yr enw Saesneg yw Mountain Ringlet neu Small Mountain Ringlet, a'r enw gwyddonol yw Erebia epiphron. Dyma'r unig löyn byw o'r math Alpinaidd sydd i'w weld yng ngwledydd Prydain.

Mae'n byw mewn gweiriau a chorsydd ac mae i'w weld uwch llus y mynydd (Vaccinium myrtillus) neu Tresgl y Moch (Potentilla erecta) a gweiriach tir agored.http://www.nhm.ac.uk/fff-pcp/glob.pl?report=Fauna&Fauna.[FaunaNo]=53; adalwyd 13/06/2012

Gellir dosbarthu'r pryfaid (neu'r Insecta) sy'n perthyn i'r Urdd a elwir yn Lepidoptera yn ddwy ran: y gloynnod byw a'r gwyfynod. Mae'r dosbarthiad hwn yn cynnwys mwy na 180,000 o rywogaethau mewn tua 128 o deuluoedd.

Wedi deor o'i ŵy mae gweirlöyn  bach y mynydd yn lindysyn sy'n bwyta llawer o ddail, ac wedyn mae'n troi i fod yn chwiler. Daw allan o'r chwiler ar ôl rhai wythnosau. Mae pedwar cyfnod yng nghylchred bywyd glöynnod byw a gwyfynod: ŵy, lindysyn, chwiler ac oedolyn.

Gweler hefyd
 Rhestr gwyfynod a gloynnod byw
 Cymdeithas Edward Llwyd

Cyfeiriadau

Categori:Gloynnod byw